Page:Beowulf (Wyatt).djvu/63

Rh

Hrōðgār maþelode;hē tō healle gēong, stōd on stapole,geseah stēapne hrōf golde fāhneond Grendles hond: “Ðisse ansȳneAl-wealdan þanc lungre gelimpe.Fela ic lāþes gebād, grynna æt Grendle;ā mæg God wyrcan wunder æfter wundre,wuldres Hyrde. Ðæt wæs ungēara,þæt ic ǣnigra mē wēana ne wēndetō wīdan fēore bōte gebīdan,þonne blōde fāb, hūsa sēlestheoro-drēorig stōd; wēa wīd-scofenwitena gebwylcne, ðāra þe ne wēndon,þæt hīe wīde-ferhð lēoda land-geweorclāþum beweredon &#x2A;scuccum ond scinnum.Nū scealc hafað þurb Drihtnes mihtdǣd gefremede, ðe wē ealleǣr ne meabton snyttrum besyrwan,Hwæt! þæt secgan mæg efne swā hwylc mægþa,swā ðone magan cende æfter gum-cynnum,gyf hēo gyt lyfað, þæt hyre eald Metod ēste wǣre bearn-gebyrdo.Nū ic, Bēowulf, þec, secg betsta,mē for sunu wylle frēogan on ferhþe;heald forð tela nīwe sibbe.Ne bið þē [n]ǣnigra gād worolde wilna,þe ic geweald hæbbe. Ful oft ic for lǣssanlēan teohhode,